Artur Konontšuk

Artur Konontšuk (sündinud 9. mail 2000 Pärnus) on Eesti profikorvpallur.

 Klubikarjäär 
Artur Konontšuk alustas korvpalli mängimist Paikuse Spordikeskuses.Sõbrapäeva korvpalliturniir. Paikuse Postipaun. 2017.

Hooajal 2014–2015 mängis Konontšuk klubis Pärnu Mets/KK Paulus, hooajal 2016–2017 KK Kadrina Karudes (Meeste II liiga). Järgmisel hooajal võistles ta klubide Pärnu Sadam ning KK Paulus/Pärnu Mets (II liiga) eest. Seejärel tegi ta 2018–2019 Tšehhis eduka hooaja, tulles Get Better Academy võistkonna koosseisus nii Tšehhi esiliiga kui ka U19 vanuseklassi meistriks.

2019. aastal siirdus Konontšuk Southern Mississippi Ülikooli võistkonda Southern Mississippi Golden Eagles, mis kuulub NCAA USA konverentsi (Conference USA). Hooajal 2019–2020 olid keskmised tulemused mängu kohta 6,7 punkti; 3,6 lauapalli, 1,0 resultatiivset söötu, 26,3 mänguminutit. Võistkonnas mängis ta 2021. aastani, mil vigastas põlve.

Hooajal 2021–2022 mängis Konontšuk taas Pärnu Sadama meeskonnas, mille ridades tuli Eesti meistriks.Pärnu korvpallitiim palkas USA ülikoolist aastaks kodumaale naasnud kasvandiku. sport.delfi.ee, 17. august 2021. Järgmisel hooajal mängis ta BC Kalev/Cramo võistkonnas, mille koosseisus tuli taas Eesti meistriks (mängudes keskmiselt 9,4 p; 4,9 lp., 1,9 rs). Kalev/Cramoga jõudis ta FIBA ​​Europe Cupi play-off mängudele ja oli veerandfinaalide esimesel mängul parimate näitajatega mängija (efektiivsuse näitaja 29, 22 punkti, 10 lauapalli).Quarter-Finals First Leg Top Performers: Konontsuk ... fiba.basketball/europecup/22-23/, 9. märts 2023. Märtsis 2023 valiti ta FIBA ​​Europe Cupi MVP-ks.Konontsuk collects FIBA Europe Cup MVP award for March. fiba.basketball/europecup/22-23/, 31. märts 2023.

Juulis 2023 sõlmis Artur Konontšuk lepingu Hispaania kõrgliigameeskonna Covirán Granadaga (hooajal 2022–2023 sai Hispaania liigas 16. koha).Artur Konontšuk siirdub Kalev/Cramost Hispaania kõrgliigasse. sport.delfi.ee 20. juuli 2023. Kuid Hispaania klubis mäng ei sujunud, Konontšuk sai 16 kohtumises kirja keskmiselt 10 minutiga 1,9 punkti ja 1,4 lauapalli. Jaanuaris 2024 otsustas Konontšuk klubi vahetada ning liituda Saksamaa meistriliigas mängiva Baskets Oldenburgi võistkonnaga, kus ääremängija arvele jäi hooaja lõpus 15 mängus 21,5 minutiga keskmiselt 7,7 punkti, 5,9 lauapalli ja 1,9 korvisöötu.Artur Konontšuk Oldenburgi kogemusest, konkreetse ütlemisega treenerist ja teiste nina alt lauapallide noppimisest. korvpall24.ee, 10. juuni 2024 Baskets Oldenburgis jätkas ta mängimist ka 2024/2025 hooajal (põhiturniiril keskmiselt 27 minutiga 12,9 punkti, 6 lauapalli ja 2 korvisöötu).

2025. aasta juuli lõpus sõlmis Konontšuk lepingu Türgi klubiga Bursaspor Basketbol ning temast sai esimene Eesti korvpallur Türgi meistriliigas.Artur Konontšuk mängib uuest hooajast Türgi kõrgliigas. sport.err.ee, 26. juuli 2025

 Koondisemängud 
Konontšuk on mänginud Eesti noortekoondises U18 vanuseklassis.
Konontšuk debüteeris Eesti rahvuskoondises 11. novembril 2022 FIBA ​​korvpalli MM-valikmängus Rootsi vastu (14 p., 7 lp., 2 rs., +14), mis kaotati 82:87."Tellistega" mängu alustanud Artur Konontšuk: mis viskel öeldakse? korvpall24.ee, 12. november 2022.

Enne 2025. aasta Euroopa meistrivõistluste finaalturniiri oli Konontšuk pidanud koondises 27 mängu. Kolmes mängus on ta visanud oma parima tulemusena koondises 16 punkti, parim võetud lauapallide arv on kahel korral 8, parimaks efektiivsuse näitajaks on 21 (Ungari vastu 2023. aasta augustis).Artur Konontšuk. Statistika. Eesti Korvpalliliit

Viited

Välislingid
Artur Konontšuk. Basketball Player - Proballers.
Artur Konontšuk. basketball.eurobasket.com.
Konontšuk ülikoolist ja korvpallist USAs: Elu nagu filmis. Pärnu Postimees, 24 märts 2020.
BC Kalev/Cramo sõlmis 1+1 lepingu Artur Konontšukiga. bckalev.ee.
Video: Artur Konontšuk valiti FIBA Europe Cup märtsikuu parimaks! sport.tv3.ee, 31. märts 2023.
Konontšuk: sõuame selle pundiga kaugele. sport.err.ee, 15. august 2023.
 Artur Konontšuk Türki kolimise kaalukeeltest: samm lähemale Euroliigale ja palk, mis tegi toanaabri kadedaks. video, sport.delfi.ee, 1. august 2025  

Kategooria: Eesti korvpallurid
Kategooria: Sündinud 2000